燕臺四首 冬
作者：李商隱
朝代：唐

paragraphs: 天東日出天西下，雌鳳孤飛女龍寡。
青溪白石不相望，堂中遠甚蒼梧野。
凍壁霜華交隱起，芳根中斷香心死。
浪乘畫舸憶蟾蜍，月娥未必嬋娟子。
楚管蠻絃愁一概，空城舞罷腰支在。
當時歡向掌中銷，桃葉桃根雙姊妹。
破鬟矮墮凌朝寒，白玉燕釵黃金蟬。
風車雨馬不持去，蠟燭啼紅怨天曙。